Ohesaare kihistu
Ohesaare kihistu (inglise Ohesaare Formation) on siluri ladestu Ohessaare lademe kihistu. Kihistu stratotüübiks on Ohessaare pank. Kihistu on nime saanud Ohessaare küla vana nimekuju järgi. Kihistus eristatakse Kaavi kihistikku. Kihistu paksus on ligi 40 meetrit. See koosneb vahelduvatest rohekashalli mergli ja kirju domeriidi kihtidest, milles esinevad vahekihtidena lubjakivi ja dolomiit. Alumises osas lasub suhteliselt paks õhukeste mergli vahekihtidega õhukeste lubimudast tekkinud lubjakivi ja bioklastilise lubjakivi lasund.